Κατσικάκι γάστρας με βρούβες από την Πάρο
Ένα κατεξοχήν ανοιξιάτικο φαγητό, ιδανικό για το Κυριακάτικο τραπέζι.
4 κιλά κατσικάκι, σε κομμάτια-μερίδες, 3 ξερά κρεμμύδια + 6 σκελίδες σκόρδου, πολύ ψιλοκομμένα, στον πολυκόφτη, 200 ml ελαιόλαδο, 200 ml χυμός λεμονιού, 2 φύλλα δάφνης, 2 κουτ. σούπας ρίγανη ξερή, τριμμένη, 1.500 γρ. βρούβες (τις βρίσκουμε σε λαϊκές αγορές και σε αρκετά μανάβικα) ή χόρτα εποχής, του βουνού (ραδίκια, ζοχοί, κ.ά.), αλάτι, φρεσκοτριμμένο πιπέρι
Για να φτιάξουμε κατσικάκι γάστρας με βρούβες, αρχικά, προθερμαίνουμε τον φούρνο στους 180° C.Βάζουμε το κατσικάκι σε γάστρα ή σε μεγάλο και βαθύ ταψί.Ρίχνουμε τα κρεμμύδια με το σκόρδο και ανακατεύουμε.Περιχύνουμε με το λάδι και τον χυμό λεμονιού, τακτοποιούμε στο ταψί τα δαφνόφυλλα και πασπαλίζουμε με τη ρίγανη και αλατοπίπερο.Κλείνουμε τη γάστρα με το καπάκι της. Αν χρησιμοποιήσουμε ταψί, το καλύπτουμε με αλουμινόχαρτο για να εγκλωβίσουμε τους υδρατμούς του ψησίματος.Ψήνουμε για περίπου 2-2 1⁄2 ώρες, μέχρι το κατσικάκι να μαλακώσει και να ξεκολλά εύκολα από τα κόκαλα.Αφαιρούμε το καπάκι της γάστρας (ή το αλουμινόχαρτο) και ψήνουμε για άλλα 15-20 λεπτά, μέχρι το κατσικάκι να ροδίσει.Σε μια βαθιά κατσαρόλα με νερό που κοχλάζει ρίχνουμε 1 κουτ. γλυκού αλάτι και τις βρούβες.Βράζουμε για 5-7 λεπτά και στραγγίζουμε.Σερβίρουμε το κατσικάκι με τα υγρά από το ταψί και με τα χορταρικά.
Διάφορα χόρτα εποχής,Κατσίκι,Κρεμμύδι,Πάσχα